wickkiey/tamil-wikipedia-chunked huggingface dataset:
# மகாத்மா காந்தி பேருந்து நிலையம் , ஐதராபாத்

## உள்கட்டமைப்பு வசதிகள்

சுமார் 30 ஏக்கர் பரப்பளவில் (120,000 மீ2) மகாத்மா காந்தி பேருந்து நிலையம் கட்டப்பட்டுள்ளது. 13 கோடி ரூபாய் மதிப்பில் இங்கு கட்டப்பட்டுள்ள கட்டிடத்தின் பரப்பளவு 8 ஏக்கர் ஆகும். பேருந்துகள் வந்து நிற்கவும் போகவும் 74 நடைமேடைகள் அமைக்கப்பட்டுள்ளன. 7380 சதுரமீட்டர் பரப்பளவுள்ள பயனியர் காத்திருக்கும் அறை, 3455 சதுரமீட்டர் பரப்பளவுள்ள வர்த்தக வளாகம், 5000 சதுரமீட்டர் பரப்பளவுள்ள தனியார் வாகன நிறுத்துமிடம் என பல்வேறு வசதிகளுடன் இப்பேருந்து நிலையம் உள்ளது. ஐதராபாத்தில், தெலங்காணா மாநிலச் சாலைப் போக்குவரத்துக் கழகம் பேருந்து நிலைய முனையங்கள் பலவற்றை நிர்வகிக்கிறது. தொலைதூரப் பேருந்துகளுக்காக பராமரிக்கப்படும் இரண்டு நிலையங்களில் இதுவும் ஒன்றாகும்.
# சங்க இலக்கியம் (பாட்டும் தொகையும்)

**சங்க இலக்கியம் (பாட்டும் தொகையும்)** என்னும் நூல் சு. வையாபுரிப்பிள்ளை தொகுத்த நூல்களில் ஒன்று. இந்தப் பதிப்பில் பாடலாசிரியரின் பாடல்கள் வெவ்வேறு நூல்களில் காணப்படினும் அனைத்தும் ஒருங்கிணைத்துத் தொகுக்கப்பட்டுள்ளன. சில புலவர்களின் பெயர்கள் வெவ்வேறு வடிவங்களில் காணப்படுகின்றன. இவற்றை அறிஞர் கழகம் ஆய்ந்து கண்டு ஒருவரே என்று முடிவு செய்துள்ளது. புலவர் பெயர்கள் அகர வரிசையில் அடுக்கப்பட்டுள்ளன.
# சங்க இலக்கியம் (பாட்டும் தொகையும்)

## பாடல்கள்

- ஆசிரியர் பெயர் காணாப் பாடல்கள் 132 2250-2381
- பாடிய புலவர்கள் 473
- இவர்கள் பாடிய பாடல்கள் 2279
# சங்க இலக்கியம் (பாட்டும் தொகையும்)

## பதிப்பில் காணப்படும் தலைப்புகள்

- உரிமையுரை – ஆசிரியப்பா வடிவில்
- எட்டுத்தொகை, பத்துப்பாட்டு நூல்களில் அடங்கியுள்ள நூல்களை தொகுத்துக் கூறும் நினைவு வெண்பாக்கள்
- நன்றியுரை – க. அ. செல்லப்பன்
- முகவுரை – மு. சண்முகம்
- முதற்பதிப்பின் முகவுரை – மு. பாலசுப்பிரமணியன்
- கடவுள் வாழ்த்து
- நூல்
- ஆசிரியர் பெயர் காணப்படுவன
- ஆசிரியர் பெயர் காணாதன
- பிரதிகளில் அகப்படாத பாட்டுகளின் எண்கள்
- சங்க இலக்கியங்களின் வரலாறு முதலியன
- சங்க இலக்கியங்களின் பதிப்பு விவரம்
- சிறப்புப் பெயர் அகராதி
- புலவர்களும் பாடற்றொகையும்
- பாட்டெண்களின் ஒப்புநோக்க அட்டவணை
- புலர்களின் பெயர் வகை
- புலவர்களும் அவர்களாற் பாடப்பட்டோரும்
- அரசர் முதலானோரும் அவர்களைப் பாடினோரும்
- புலவர்கள் அகராதி
- பாட்டு முதற்குறிப்பு அகராதி
- பிரதிகளின் அட்டவணை
# மெனப்தா கல்வெட்டு

**மெனப்தா கல்வெட்டு** (*Merneptah Stele*), **இசுரயேல் கல்வெட்டு** அல்லது **மெனப்தா வெற்றிச் சின்னம்** என்பது பண்டய எகிப்திய அரசனான மெர்நெப்தாவினால் உருவாக்கப்பட்ட வெற்றிச் சின்னமாகும். மெனப்தா அரசனின் கல்வெட்டு 1896 இல் மேற்கொள்ளப்பட்ட அகழ்வாராய்ச்சியின்போது எகிப்தின் தீபையில் கண்டுபிடிக்கப்பட்டு, தற்போது கெய்ரோவிலுள்ள எகிப்து நூதனசாலையில் வைக்கப்பட்டுள்ளது.  
இது வரலாற்று முக்கியத்துவம் பெறுவதற்கு இதில் காணப்படுகின்ற இசுரவேல் பற்றிய சிறு குறிப்பே காரணமாகும். இதுவே இசுரவேல் எனும் மக்கள் கானானில் வாழ்ந்ததை உறுதிப்படுத்தும் மிக முந்தய ஆதாரமாக விளங்குகின்றது. வேதாகமத்தின் கால எல்லையை வரையறுப்பதற்கும் இது முக்கியமாகின்றது.
# மெனப்தா கல்வெட்டு

## மெனப்தா கல்வெட்டின் உள்ளடக்கம்

இக்கல்வெட்டானது கி.மு 1206-1203 இல் மெர்நெப்தா எனகிற எகிப்திய பார்வோன் மன்னனின் பிலிஸ்தியர்கள் மற்றும் கானான் தேசத்திற்கு எதிராக பெற்ற வெற்றிகளை வரிசைப்படுத்துகின்றது, இவற்றுள் இஸ்ரயேல் எனும் நாடும் குறிப்பிடப்பட்டுள்ளது. எனவே மேசேயால் எகிப்திலிருந்து கூட்டி வரப்பட்ட மக்கள் கானான் தேசத்தில் கிமு 1200 ஆண்டளவில் படை பலமுள்ள அரசாக காணப்பட்டிருக்கின்றது என்பதற்கு இது சான்றாக விளங்குகின்றது.
# மெனப்தா கல்வெட்டு

## மெனப்தா கல்வெட்டின் உள்ளடக்கம்

### வரி 27

இசுரேல் என்பதைக் குறிக்கும் வரி:
| <hiero>i-i-z:Z1s*Z1s:r-i-A-r:Z1-T14-A1*B1:Z2s</hiero> | <hiero>f:k:t-G36</hiero> | <hiero>b:n</hiero> | <hiero>O1:r:t-N33B:Z2</hiero> | <hiero>f</hiero> |  |
| --- | --- | --- | --- | --- | --- |
| <hr/> | <hr/> | <hr/> | <hr/> | <hr/> |  |
| *ysrỉꜣr* | *fk.t* | *bn* | *pr.t* | *=f* |  |
| *Israel* | *waste* | *[negative]* | *seed/grain* | *his/its* |  |
| இசுரேல் | பயனற்ற | [மாறான] | விதை/தானியம் | அவனுடைய/அதனுடைய | } |
# பக்கூ விலங்குக் காட்சிச்சாலை

**பக்கூ விலங்குக் காட்சிச்சாலை** (*Baku Zoo*, ) என்பது பக்கூவில் அமைந்துள்ள அரச விலங்கியல் பூங்கா ஆகும். 1928 இல் திறக்கப்பட்ட இது அசர்பைஜான் நாட்டின் மிகப் பழைய விலங்குக் காட்சிச்சாலை ஆகும். இது அசர்பைஜான் கலாச்சார, உல்லாசத்துறை அமைச்சுக்கும் பக்கூ நகரின் மாநகராட்சிக்கும் சொந்தமானதாகும். அவ் விலங்குக் காட்சிச்சாலை பரப்பைக் கொண்டுள்ளது.
# பக்கூ விலங்குக் காட்சிச்சாலை

## தோற்றம்

1928 ஆம் ஆண்டு, இச்சாலைத் தொடங்கப்பட்டது. இரசிய மார்க்கசிய ஆதரவாளரான *அனடோலி லூனாசார்சுகி* (உருசிய மொழி: Анато́лий Лунача́рский) பெயரை முன்பு பெற்றிருந்தது. தற்போது, நிசாமி (பாரசீக மொழி:ظامی گنجوی) பெயருடன் விளங்குகிறது. இளஞ்சிவப்பு பூநாரையின் உருவமானது, இக்காட்சிசாலையின் இலச்சினையாக 1990களில் முதன்முதலாக வந்தது. இங்குள்ள குடிமக்கள், ஒரு காயமடைந்த, இறக்கும் தருவாயில் இருந்த, ஒரு பூநாரையைக் கொண்டுவந்தனர். இச்சாலையின் பணியாளர்கள், அப்பொழுது புகழ்பெற்ற தலைமை கால்நடை மருத்துவரான *சின்கிசு சுல்டானாவிடம்* ( Chingiz Sultanov) கவனிக்கும் படி, அந்நாரையை ஒப்படைத்தனர். அதனால் தற்போது. 28 பூநாரைகள் இச்சாலையில் உள்ளன.
# சும்பா தீவுகள்

**சும்பா தீவுகள்** (Sumba Islands) என்ற இந்த தீவுகள் இந்தோனேசியாவின் ஒரு பகுதியாகும். இதன் பரப்பளவு 11,153 கிமீ2 ஆகும். 2010 ஆம் ஆண்டு கணக்கெடுப்பின் படி 656.259 மக்கள் வாழுகிறார்கள். இந்திய பெருங்கடலிலும் ஆஸ்திரேலிய கடலிலும் இப்பகுதி அமைந்துள்ளது.
பல காலமாக இங்கு மின்சாரம் இல்லாமல் இருந்துவந்தது, தற்சமயம் இயற்கை வழியில் மின்சாரம் தயாரிக்கும் முறையை இத்தீவு மக்கள் கையாண்டு வருகிறார்கள்.
# இந்தோனேசிய மாநகரங்களின் பட்டியல்

**இந்தோனேசிய மாநகரங்களின் மக்கள்தொகை பட்டியல்** அல்லது **இந்தோனேசிய மாநகரங்களின் மக்கள்தொகை அடிப்படையிலான பட்டியல்** (ஆங்கிலம்: *List of Indonesian cities by population*; இந்தோனேசியம்: *Daftar kota di Indonesia menurut jumlah penduduk*) என்பது இந்தோனேசியாவின் மாநகரங்களைப் பட்டியலிடும் ஓர் அட்டவணையாகும். இந்தோனேசிய பிராந்திய *(Regency)* தகுதியுடன் இந்தோனேசியாவில் 95 மாநகரங்கள் உள்ளன. அவை மக்கள்தொகை அடிப்படையில் தரவரிசைப்படுத்தப்பட்டுள்ளன.  
இந்தோனேசியாவில் உள்ள மாநகரங்களில் 93 மாநகரங்கள் மாநகரத் தகுதி பெற்றவை. அவற்றுள் நுசாந்தாரா *(Capital City of Nusantara)* என்பது ஒரு மாகாண அளவிலான தலைநகரம் ஆகும். மற்றும் ஜகார்த்தாவின் சிறப்பு தலைநகரப் பகுதி ஒரு மாகாண அளவிலான சிறப்பு நகரம் என வகைப்படுத்தப்பட்டுள்ளது. மக்கள்தொகை புள்ளிவிவரங்கள் 2020 மக்கள் தொகை கணக்கெடுப்பு; மற்றும் 2024 நடுப்பகுதியின் மதிப்பீடுகளிலிருந்து எடுக்கப்பட்டவை. அனைத்துப் புள்ளிவிவரங்களும் இந்தோனேசிய புள்ளிவிவரங்கள் நிறுவனத்தின் புள்ளிவிவரங்கள் ஆகும்.  
இந்தோனேசியாவில் கோத்தா (மாநகரம்) என வகைப்படுத்தப்பட்ட 95 மாநகரங்களும் ஒரு மாகான அளவிலான தலைநகரமும் உள்ளன.  
இந்தோனேசியாவின் மிகப்பெரிய நகரம்; மற்றும் ஒரே மகா நகரமான ஜகார்த்தா, 10.70 மில்லியன் மக்கள்தொகையைக் கொண்டுள்ளது. ஒரு முதன்மை நகரமான ஜகார்த்தா; இரண்டாவது பெரிய நகரமான சுராபாயாவை விட ஏறக்குறைய நான்கு மடங்கு பெரியது. இந்தோனேசியாவின் பிற நகரங்களுடன் ஒப்பிடும்போது, ஜகார்த்தாவின் நிலை தனித்துவமானது. ஏனெனில் ஜகார்த்தா மாநகரம், நகர மேலாண்மையைக் கொண்ட ஒரு மாகாணம் ஆகும்.
# காசிம்புதுப்பேட்டை

**காசிம்புதுப்பேட்டை** , புதுக்கோட்டை மாவட்டம், ஆலங்குடி வட்டம், கீரமங்கலம் பேரூராட்சியில் அமைந்துள்ள சிறிய கிராமம் ஆகும். கீரமங்கலம் பேருந்து நிலையத்திலிருந்து சுமார் 3 கி.மீ தொலைவில் இந்த ஊர் அமைந்துள்ளது. இந்த கிராமத்தின் மொத்த மக்கள் தொகை 808. இதில் ஆண்கள் 410, பெண்கள் 398 பேர். இக்கிராமத்தில் இசுலாமிய மக்கள் பெரும்பான்மையாக உள்ளனர்.
# காசிம்புதுப்பேட்டை

## தெருக்கள்

காசிம்புதுப்பேட்டை கிராமத்தில் மொத்தம் ஐந்து தெருக்கள் உள்ளன.  
1.பள்ளிவாசல் தெரு 2.கட்டபொம்மன் தெரு  
3.முஸ்லிம் தெரு  
4.கித்துவாய் தெரு  
5.அருணாச்சல தேவர் தெரு
# காசிம்புதுப்பேட்டை

## பள்ளிவாசல்

காசிம்புதுப்பேட்டையில் இசுலாமிய மக்கள் தொழுகை செய்வதற்காக இவ்வூரின் ஜமா-அத்திற்கு சொந்தமான பள்ளிவாசல் ஒன்று உள்ளது.
.
# காசிம்புதுப்பேட்டை

## அரசு மற்றும் கல்வி நிறுவனங்கள்

காசிம்புதுப்பேட்டையில் ஒரு ஊராட்சி ஒன்றிய நடுநிலைப்பள்ளியும், ஒரு அங்கன்வாடி மையமும், ஒரு கிளை அஞ்சலகமும், ஒரு கூட்டுறவு அங்காடியும் செயல்பட்டு வருகின்றன.
# காசிம்புதுப்பேட்டை

## அரசு மற்றும் கல்வி நிறுவனங்கள்

### ஊராட்சி ஒன்றிய நடுநிலைப்பள்ளி

தமிழ்நாடு அரசின் பள்ளிக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி ஒன்று காசிம்புதுப்பேட்டையில் உள்ளது. இப்பள்ளியில் 2021-2022 ஆம் கல்வியாண்டில் 165 மாணவர்கள் பயின்று வருகின்றனர்.
# காசிம்புதுப்பேட்டை

## அரசு மற்றும் கல்வி நிறுவனங்கள்

### அஞ்சல் நிலையம்

காசிம்புதுப்பேட்டையில் கீரமங்கலம் அஞ்சல் நிலையத்தின் கிளை ஒன்று உள்ளது. இவ்வூர் மக்கள் இந்த அஞ்சலகத்தில் உள்ள விரைவு அஞ்சல், கிராம அஞ்சலக சேமிப்பு, கடித போக்குவரத்து போன்ற வசதிகளை நல்ல முறையில் பயன்படுத்தி வருகின்றனர்.
# காசிம்புதுப்பேட்டை

## அரசு மற்றும் கல்வி நிறுவனங்கள்

### அங்கன்வாடி மையம்

இம்மையத்தில் காசிம்புதுப்பேட்டை கிராமத்தில் உள்ள ஒன்று முதல் நான்கு வயது குழந்தைகளுக்கு சத்துணவு, சத்து மாவு போன்றவை வழங்கப்படுகின்றன. மேலும் முன் பருவக் கல்வியும் இங்கு கற்றுத்தரப்படுகிறது.
# பெருந்தரவுகள்

அடங்கிய எழுத்துக்களும் படிமங்களும் பெருந்தரவுகளுக்கான எடுத்துக்காட்டாகும்.]]  
**பெருந்தரவுகள்** (ஆங்கிலம்: *Big data*) என்பதுசிக்கலானமிகப்பெரிய தரவுக்கணங்களைக் குறிக்கும் ஒரு பொதுப்படையான சொல்லாகும். big data analises  
இவற்றைப்பகுத்தறிந்துஆராய வழக்கமான தரவுச் செயலாக்க இயக்கிகள் போதா. தரவு பகுப்பாய்வு, தரவு ஈட்டல், தரவுச் சீராக்கம், தேடல், தரவுப் பகிர்தல், தரவுச் சேமிப்பு, தரவுப் பரிமாற்றம், காட்சிப்படுத்துதல் மற்றும் தகவல் தனியுரிமை உள்ளிட்ட சவால்களை, பெருந்தரவுகளைக் கையாளுகையில் சந்திக்க நேரிடும். கணிப்பாய்விலையோ அல்லது தரவுவளங்களைப்பிரித்தெடுக்கும் வேறு மேம்பட்ட முறையினையோ குறிக்கவேஇப்பதம்பெரிதும் பயன்படுத்தப்படுகிறது. தரவுக் கணங்களின் அளவு அவ்வப்போதுமட்டுமேஇப்பதத்தோடுஇணைத்துப் பார்க்கப்படும். பெருந்தரவினால் விளையும் துள்ளியமான கணிப்புகள் உறுதியான முடிவுகளை எட்ட உதவும். இதன்மூலம் மேம்பட்ட செயல்திறனிற்கு, விலைக் குறைப்பிற்குமற்றும் இடர் குறைப்பிற்கும் வழிவகை அமையும்.  
தரவுக்கணங்களை ஆய்வதன் வாயிலாக, வணிக-வர்த்தக போக்குக் கணிப்பு, நோய் பரவல் தடுப்பு, குற்றங்கள் பெருகாது கட்டுப்படுத்தல், முதலியவற்றிற்குப் பயன்படும் தொடர்புப்பிணைகளைக் கண்டுகொள்ள முடியும். இணையத் தேடல், நிதியியல், வணிகத் தகவலியல் உள்ளிட்ட பல துறைகளில் பெரும் தரவுக்கணங்களைக் கையாளுவதில் அறிவியலாளர், வணிக நிர்வாகிகள், ஊடகப் பயனர்,அரசு உள்ளிட்ட பலரும் பல்வேறு இன்னல்களைச் சந்திக்கின்றனர். அறிவியலர், வானிலையியல், மரபணுத்தொகையியல், சிக்கலானஇயற்பியல்உருவகப்படுத்தல், உயிரியல் மற்றும் சுற்றுச்சூழலாய்வுகள் உள்ளிட்ட, இணையம் சார் அறிவியல் பணிகளை மேற்கொள்ளும்போது பெருந்தரவு தொடர்பான இடர்பாடுகளைச் சந்திக்க நேரும்.
# பெருந்தரவுகள்

## விளக்கம்

பெருந்தரவுகளானவை, தரவுகளைக் குறித்த காலத்துக்குள், ஈட்ட, சீராக்க, கையாள, மற்றும்செயல்முறைக்குள்ளாக்க வழக்கமாகப் பயன்படுத்தப்படும் மென்பொருள் கருவிகளின் ஆற்றலுக்கு அப்பாற்பட்ட அளவுடைய தரவுக் கணங்களை உள்ளடக்கியது. பெருந்தரவுகளின் அளவு வரையறை தொடர்ந்துமாற்றத்திற்குள்ளாக்கப்படுகிறது. 2012-வாக்கில் சிலபல டெராபைட்டுகளாக கருதப்பட்ட வரையறைதற்போது பல பீட்டாபைட்டுகள் அளவுடைய தரவுகளாகக் கொள்ளப்படுகிறது.  
பெருந்தரவுகள் என்பது பெரும் தரவுக்கணங்களுள் புதைந்திருக்கும் பலதரப்பட்ட, சிக்கலான, பாரிய அளவுடைய மதிப்பு வளங்களை, புதுப்புது ஒருங்கிணைப்பு முறைகளால் வெளிக்கொணரும் தொழில்நுட்பங்களின் உத்திகளின் தொகுப்பினைக் குறிக்கும்.
# பெருந்தரவுகள்

## இவற்றையும் காண்க

- தரவு அறிவியல்
# பெக்காசி

**பெக்காசி* (**Bekasi*', ) என்பது மேற்கு சாவகம், இந்தோனேசியாவில் அமைந்துள்ள ஒரு நகரமாகும். இது ஜகார்த்தாவின் எல்லையில் அமைந்துள்ளது.
2011 இன் மதிப்பீட்டின் அடிப்படையில் இதன் பரப்பு ஆகும், மற்றும் மக்கள் தொகை 2,334,142 ஆகும். 2010இன் மதிப்பீட்டின் அடிப்படையில் 2,378,211 குடிமக்களைக் கொண்டு இந்தோனேசியாவின் நான்காவது பெரிய நகரமாகவும், மேற்குச் சாவகத்தில் இரண்டாவது பெரிய நகரமாகவும் விளங்கியது.
# பிலித்தார்

**பிலித்தார்** (**Blitar**) என்பது கிழக்கு சாவகம், இந்தோனேசியாவில் அமைந்துள்ள ஒரு மாநகரம் ஆகும். இது மலாங்கிலிருந்து 73&nbsp;கிலோ மீட்டர் தொலைவில் அமைந்துள்ளது. மற்றும் சுராபாயாவிலிருந்து 167&nbsp;கிலோ மீட்டர் தொலைவிலும் அமைந்துள்ளது. இது 111° 40' - 112° 09' கிழக்கு நிலநிரைக்கோட்டிலும், 8° 06' தெற்கு நிலநேர்க்கோட்டிலும் அமைந்துள்ளது.
# மாசூரோ

**மாசூரோ** (கயின மொழியில்: ****, ) என்பது 64 தீவுகள் உள்ள பசிபிக் பெருங்கடலில் உள்ள பெரிய பவளத்தீவான, மார்சல் தீவுகளில் அமைந்துள்ள பவளத்தீவு ஆகும். சுமார் அளவிலுள்ள இப்பவளத்தீவின் கடற்காயல் சுமார் அளவில் உள்ளது.
# மாசூரோ

## புவி அமைப்பு

பவளத்தீவின் மேற்குப்பகுதியில் சுமார் 50 கிலோமீட்டர்கள் (30&nbsp;mi) தொலைவில் இலவுரா தீவுகளும், கடற்கரையும் உள்ளது. இலவுரா கடற்பரப்பில் இருந்து சுமார் 3 மீ (10 அடி) உயரத்தில் அமைந்துள்ளது.  
இத்சாரித், மக்கள் வசிக்கும் பகுதியாகும்.
# மாசூரோ

## வரலாறு

சுமார் 2000 ஆண்டுகளாக இப்பவளத்தீவில் மனிதர்கள் வசித்து வருகின்றனர்.
# மாசூரோ

## மக்கள்தொகை

2008-ம் ஆண்டு கணக்கெடுப்பின்படி, சுமார் 30,000 நபர்கள் மாசூரோவில் வசித்து வருகின்றனர்.
# மாசூரோ

## மக்கள்தொகை

### சமயம்

கிறித்துவ சமயத்தை இங்குள்ள மக்கள் பின்பற்றுகின்றனர்.  
இசுலாமிய சமயத்தினரும் இங்குள்ளனர். செப்டம்பர்,2012-இல் முதல் மசூதி இங்கு கட்டப்பட்டது.
# மாசூரோ

## பொருளாதாரம்

ஏர் மார்சல் தீவுகளின் தலைமையகம் மாசூரோவில் உள்ளது.
# மாசூரோ

## சுகாதாரம்

மாசூரோ மருத்துவமனையில் சுமார் 81 படுக்கைகள் உள்ளன. இது அருகிலுள்ள தீவுகளில் உள்ளோரும் பயன்படுத்தும் வகையில் அமைந்துள்ளது. 2006-ம் ஆண்டு கணக்கின் படி குழந்தை இறப்பு வீதம் 3.0% உள்ளது. ஆயுள் எதிர்பார்ப்பு ஆண்களுக்கும் 59, பெண்களுக்கு 60 என்ற வகையில் உள்ளது.
# மாசூரோ

## சகோதிரி நகரங்கள்

| நகரம் | இடம் | நாடு | ஆண்டு |
| --- | --- | --- | --- |
| - | 1973 |  |  |
| கவாய், நாரா |  |  |  |
| தாய்பெய் | 1999 | } |  |
# பாலி மக்கள்

**பாலி மக்கள்** (பாலி மொழி: ᬳᬦᬓ᭄ᬩᬮᬶ/ᬯᭀᬂᬩᬮᬶ/ᬓ᭄ᬭᬫᬩᬮᬶ, Ânak Bali/Wång Bali/Kramâ Bali; இந்தோனேசியம்: *Suku Bali*, சுக்கு பாலி) எனப்படுவோர் இந்தோனேசியத் தீவான பாலியின் உள்ளூர் இனக் குழுவாகும். 4.2 மில்லியன் பாலி மக்களின் (இந்தோனேசியாவின் 1.7% மக்கள்தொகை) பெரும்பாலானோர் பாலித் தீவில் வாழ்கின்றனர். இது தீவின் மக்கள்தொகையின் 89% ஆகும்..
# பாலி மக்கள்

## வரலாறு

வரலாற்றின் மூன்று காலகட்டங்களில் பாலி மக்களின் குடியேற்றம் நடந்துள்ளது. முதலாவது குடியேற்றம் வரலாற்றுக்கு முந்தைய புரோட்டோ மலாய் காலத்தில் சாவகம், மற்றும் கலிமந்தான் ஆகிய இடங்களில் இருந்து இடம்பெற்றது. பின்னர் இந்துக்களின் ஆட்சிக் காலத்தில் சாவகத்தில் இருந்து இங்கு வந்து குடியேறினர். கிபி 15ஆம், 16ஆம் நூற்றாண்டுகளில் சாவகத்தில் இசுலாம் பரவியதைத் தொடர்ந்து மயாபாகித்து பேரரசு வீழ்ச்சி அடையத் தொடங்கியதை அடுத்து சாவகத்தின் மேற்குடி மக்களும், உழவர்களும் இசுலாமுக்கு மதம் மாறுவதில் இருந்து தப்புவதற்காக பாலியில் குடியேறினர்.  
2005 ஆம் ஆண்டில் நடத்தப்பட்ட டி. என். ஏ. ஆய்வு ஒன்றின் படி, 12% பாலி மக்கள் இந்தியர்களுடன் ஒத்திருந்தது. அதே வேளையில், 84% ஆஸ்திரோனேசியர்களுடனும், 2% மெலனீசியர்களுடனும் ஒத்திருந்தது.
# தேசிய சோசலிச திரைமறைவு அமைப்பு

**தேசிய சோசலிச திரைமறைவு அமைப்பு** (*National Socialist Underground*, , *NSU*) என்பது செருமனியில் இயங்கும் ஒரு வலதுசாரி தீவிரவாத அமைப்பு ஆகும். இவ்வமைப்பு இயங்குவது நவம்பர் 2011 இலேயே வெளியில் தெரியவந்தது. இதுவரை பெறப்பட்ட தகவல்களின் படி, இவ்வமைப்பில் ஊவே முண்டுலொசு, ஊவே போய்ன்கார்ட், பெயாட்டே ஷெய்ப்பே ஆகிய மூவரும் உறுப்பினர்களாக உள்ளது தெரிய வந்துள்ளது. இன்னும் எத்தனை பேர் இவ்வமைப்பில் அங்கத்துவம் வகிக்கிறார்கள் என்பதோ, ஆதரவளிக்கிறார்கள் என்பதோ இன்னும் சரியாகக் கண்டுபிடிக்கப் படவில்லை.  
தேசிய சோசலிச திரைமறைவு அமைப்பு மேற்கொண்ட தொடர் படுகொலைகளாக 1999இல் நூய்ர்ண்பேர்க்கில் இடம்பெற்ற வெடிகுண்டுத்தாக்குதல், 1999 இல் சார்புரூய்க்கனில் இராணுவக்கண்காட்சியில் இடம்பெற்ற தாக்குதல், 2000இல் டுசுல்டோர்ப் நகரில் நகர்ப்புற புகையிரதநிலையத்தில் இடம்பெற்ற வெடிகுண்டுத்தாக்குதல், 2001 இல் கோல்ன் நகரில் இடம்பெற்ற வெடிகுண்டுத்தாக்குதல், 2004 இல் கோல்ன் நகரில் இடம்பெற்ற ஆணிக்குண்டுத்தாக்குதல், 2007 இல் கைல்புறோணில் இடம்பெற்ற பெண்காவல்துறைஅதிகாரியின் படுகொலை என்பன கருதப்படுகின்றன. இதையிட்ட விசாரணைகளும், புலனாய்வுகளும் தற்பொழுது செருமனியில் தொடர்வழக்குகளாகத் தொடர்ந்து கொண்டிருக்கின்றன. ஊவே முண்டுலொசு, ஊவே போய்ன்கார்ட் இருவரும் இறந்து விட்டார்கள். இவர்கள் தற்கொலை செய்து கொண்டதாக நம்பப் படுகிறது. பெயாட்டே ஷெய்ப்பே இன்னும் விசாரணைக் கைதியாக உள்ளார்.
# கருவேம்பு

**கருவேம்பு** (*garuga*) என்பது ஒரு தாவரம் ஆகும். இந்த மரத்தைப்போல் பல வகையான தாவரங்கள் இந்தியாவிலும், அமெரிக்காவிலும் காணப்படுகிறது. இவை பொதுவாக இலைகளை உதிர்த்து பூக்களை மட்டும் கொண்டு காட்சி தரும். இதன் கனி மருந்துப்பொருளாகப் பயன்படுகிறது. பொதுவாக கடல் மட்டத்திலிருந்து 200 அடி உயரத்தில் வளரும் தன்மையுடையது. இத்தகைய தாவரம் சொலமன் தீவுகள்,ஆஸ்திரேலியா, தென்கிழக்காசியா, மேலேசியா, மெலனீசியா போன்ற இடங்களில் காணப்படுகிறது.
# ஒரியோல் மாகாணம்

**ஒரியோல் மாகாணம்** (*Oryol Oblast*, , *ஒர்லோவ்ஸ்கயா ஓபிலாஸ்த்*) என்பது உருசியாவின் நடுவண் அலகும், உருசியாவின் ஒரு மாகாணமும் ஆகும். இதன் நிர்வாக மையம் ஒரியோல் நகரம். மக்கள் தொகை: 786,935 (2010 கணக்கெடுப்பு .)
# ஒரியோல் மாகாணம்

## புவியியல்

இந்த பிராந்தியம் மைய கூட்டமைப்பு மாவட்டத்தின் தென்மேற்கு பகுதியில் அமைந்துள்ளது. இதன் எல்லைகளாக வடக்கில் கலூகா மாகாணம், மற்றும் துலா வட்டாரம், மேற்கில் பிரையான்சுக் மாகாணம், தெற்கில் கூர்க்ஸ் ஒப்லாஸ்து, கிழக்கில் லிபெட்ஸ்க் ஒப்லாஸ்து, ஆகியன உள்ளன. இந்த ஒப்லாஸ்து வடக்கு தெற்காக 150 கிலோமீட்டர் (93 மைல்), கிழக்கு மேற்காக 200 கிலோமீட்டர் (120 மைல்) நீளமும் 24,700 சதுர கிலோமீட்ர் (9,500 சதுர மைல்) பரப்பளவு கொண்டு, சிறிய மாகாணமாக உள்ளது.  
பிராந்தியத்தின் சராசரி சனவரி வெப்பநிலை -8° டிகிரி செல்சியஸ் (18 ° பாரங்கீட்), சராசரி சூலை வெப்பநிலை +18° டிகிரி செல்சியஸ் (64° டிகிரி பாரன்ஹீட்) கொண்டுள்ளது. சராசரி மழையளவு 490 மிமீ முதல் 590 மிமீ வரை, பனிமழை ஆண்டுக்கு சராசரி 126 நாட்கள்வரை நிலவுகிறது. பிராந்தியத்தில் 4,800 சதுர கிலோமீட்டர் (1,900 சதுர மைல்) கரிசல் மண் கொண்டுள்ளது.
# ஒரியோல் மாகாணம்

## பொருளாதாரம்

இந்த ஒப்லாஸ்துவின் முக்கிய தொழில்கள் உணவு மற்றும் இலகுரக தொழிற்துறை, குறிப்பாக பொறியியல், உலோகத் தொழில்கள் உள்ளன. மேலும் பல்வேறு துறைகளுக்கு தேவையான கருவிகளான போர்க் லிப்ட் என்னும் பாரந்தூக்கிகள் சரக்குந்துகள், கட்டுமான மற்றும் விவசாய உபகரணங்கள், இயந்திரங்கள் நகராட்சி சேவைக் கருவிகள் போன்றவை தயாரிக்கப்படுகின்றன. பிராந்தியத்தின் முதல் எண்ணியல் தொலைபேசி இணைப்பகம் , 1998 இல் அறிமுகப்படுத்தப்பட்டது.
# ஒரியோல் மாகாணம்

## வேளாண்மை

ஒப்ளாஸ்துவின் வேளாண் நிலங்களில் பெரும்பாலும் உணவு தானிய உற்பத்தி செய்யப்படுகிறது. முதன்மையாக குளிர்காலத்தில் கோதுமை, கம்பு ஆகியன முக்கிய பயிர்களாக உள்ளன. மேலும் ஓட்ஸ் , பார்லி, உருளைக்கிழங்கு போன்றவையும் சாகுபடி ஆகிறன. மாட்டிறைச்சி, பால் போன்றவற்றுக்கான மாட்டுப் பண்ணை, பன்றிப் பண்ணை, இறைச்சி மற்றும் கம்பளிக்கான ஆடுவளர்ப்பு, கோழி வளர்ப்பு , மற்றும் குதிரை வளர்ப்பு ஆகிய கால்நடை வளர்ப்பு தொழில்கள் உள்ளன.
# ஒரியோல் மாகாணம்

## மக்கள் வகைப்பாடு

பிராந்தியத்தின் மக்கள் தொகை: 786,935 ( 2010 கணக்கெடுப்பு ); 860,262 ( 2002 மக்கள் தொகை கணக்கெடுப்பு ); 890,636 ( 1989 மக்கள் தொகை கணக்கெடுப்பு .)
- **2012 முதன்மை புள்ளிவிவரங்கள்**
- பிறப்பு: 8 650 (1000 க்கு 11.1)
- இறப்பு: 12 639 (1000 க்கு 16.2)
- **மொத்த கருத்தரிப்பு விகிதம்:**
2009 - 1.45 | 2010 - 1.50 | 2011 - 1.43 | 2012 - 1.54 | 2013 - 1.53 | 2014 - 1.53 (இ)
- இனக்குழுவினர் (2010):
# ஒரியோல் மாகாணம்

## சமயம்

2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில் 40.9% பேர் உருசிய மரபுவழித் திருச்சபை கிருத்தவர்கள், 5% பேர் திருச்சபை இணைப்பில்லாத பொதுவான கிருத்துவர்கள் , 1% கிழக்கு மரபுவழி திருச்சபை கிருத்தவர்கள், 1% ஸ்லாவிக் நாட்டுப்பற மதத்தினர், 1% பழைய நம்பிக்கையாளர்கள், 34% ஆன்மீக மத நாட்டம் அற்றவர்கள். 8% நாத்திகர், 9.1% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# பைராபி அணை

**பைராபி அணை**,80 மெகாவாட் திறன் கொண்ட அணை ஆகும். இது மிசோரத்தின் கோலாசிப் மாவட்டத்தின் பைராபி என்ற கிராமத்தில், தலாங் ஆற்றின் மீது கட்டப்படும்.  
அணை தொடர்பாக சிகரியா பவர் லிமிடெட் என்ற தனியார் நிறுவனத்துடன் மிசோரம் அரசு ஒப்பந்தம் செய்துள்ளது. அணையின் மூலம் தயாரிக்கப்படும் மின்சாரத்தில் 13% மின்சாரம் மாநில அரசுக்கு இலவசமாக வழங்கப்படும். மீதியுள்ள மின்சாரம் அரசுக்கு விற்கப்படும்.
# போகோர்

**போகோர்** (ஆங்கிலம்: *Bogor*, இந்தோனேசியம்: Kota Bogor, இடச்சு: *Buitenzorg*) என்பது இந்தோனேசியா, மேற்கு சாவகம் தீவில் மைந்துள்ள ஒரு நகரமாகும். போகோர் ஜகார்த்தா பெருநகரப் பகுதியில் 6-ஆவது பெரிய நகரமாகும். மற்றும் தேசிய ரீதியாக 14-ஆவது பெரிய நகரமும் ஆகும்.  
இது 1 மில்லியனுக்கும் அதிகமான மக்கள் தொகையைக் கொண்டுள்ளது. இந்நகரம் முக்கிய பொருளாதார, விஞ்ஞான, கலாச்சார மற்றும் சுற்றுலா மையமும் ஆகும்.
# கார்பன் – நைட்ரசன் பிணைப்பு

**கார்பன் – நைட்ரசன் பிணைப்பு** *(Carbon–Nitrogen bond)* என்பது கார்பன் மற்றும் நைட்ரசன் அணுக்களுக்கு இடையே உண்டாகும் சகப்பிணைப்பு இணைப்பைக் குறிக்கும். கரிம வேதியியல் மற்றும் உயிர் வேதியியல் சேர்மங்களில் ஏராளமாகக் காணப்படும் பிணைப்புகளில் இதுவும் ஒன்றாகும்.  
நைட்ரசனிடம் ஐந்து இணைதிறன் எலக்ட்ரான்கள் உள்ளன. எளிய அமீன்களில் நைட்ரசன் மூன்று இணைதிறன் எலக்ட்ரான்களைப் பெற்றிருக்கிறது. எஞ்சியிருக்கும் இரண்டு எலக்ட்ரான்கள் தனித்த எலக்ட்ரான் இரட்டைகளாக உருவாகின்றன. அமோனியம் உப்புகளில், நைட்ரசன் இந்த இரட்டையின் மூலமாக ஐதரசன்\ஐதரசனுடன் கூடுதலாக ஒரு பிணைப்பை உருவாக்கி இணைதிறனை நான்காகவும் நேர்மின் சுமையை ஒன்றாகவும் அதிகரித்துக் கொள்கிறது. எனவே வடிவமைப்பைப் பொறுத்து பல நைட்ரசன் சேர்மங்களால் இயல்பான காரங்களாக இருக்கமுடியும். அமைடுகளில் உள்ள நைட்ரசன் அணு ஒரு காரமாக இருப்பதில்லை. ஏனெனில் உள்ளடங்காப் பிணைப்பு தனித்த எலக்ட்ரான் இரட்டைகள் இரட்டைப் பிணைப்பாக இருக்கின்றன. பிரோலில் தனித்த எலக்ட்ரான் இரட்டைகள் அரோமாட்டிக் ஆறு எலக்ட்ரான் தொகுதியின் ஒரு பகுதியாக உள்ளன.  
கார்பன் – கார்பன் பிணைப்புகள் போலவே இப்பிணைப்புகளால் இமைன்களில் உள்ள நிலையான இரட்டைப் பிணைப்புகள் போலவும் நைட்ரைல்களில் உள்ள முப்பிணைப்புகள் போலவும் உருவாகமுடியும். எளிய அமீன்களில் பிணைப்பு நீளம் 147.9 பைக்கோ மீட்டர் முதல் 147.5 பைக்கோ மீட்டர்களாகவும், நைட்ரோ மீத்தேன் போன்ற C-N= சேர்மங்களில் 135.2 பைக்கோ மீட்டர் வரையிலும், பிரிடின் போன்ற பகுதி இரட்டைப்பிணைப்புச் சேர்மங்களில் 115.8 பைக்கோ மீட்டர் வரையிலும் முப்பிணைப்புச் சேர்மங்களில் நைட்ரைல்களில் உள்ளது போன்றும் மாறுபடுகின்றன.  
ஒரு CN பிணைப்பானது நைட்ரசனை நோக்கி வலிமையாக முனைவுறுகிறது. ( கார்பன் மற்றும் நைட்ரசனின் எலக்ட்ரான் கவர்திறன் முறையே 2.55 மற்றும் 3.04 ஆகும்.) பின்னதாக இருமுனைத் திருப்புத்திறனும் உயர்வாகவே இருக்கிறது. சயனமைடு 4.27 டி, ஈரசோ மீத்தேன் 1.5 டி, மெத்தில் அசைடு 2.17 டி, பிரிடின் 2.19 டி. என்பவை சில உதாரணங்களாகும். இந்தக் காரணத்தினாலேயே CN பிணைப்பு கொண்ட பல சேர்மங்கள் தண்ணீரில் கரையக்கூடியவையாக உள்ளன.
# கார்பன் – நைட்ரசன் பிணைப்பு

## நைட்ரசனுள்ள வேதி வினைக்குழுக்கள்

| வேதியியல் வகுப்பு | பிணைப்பு வரிசை | வாய்ப்பாடு | அமைப்பு வாய்ப்பாடு | உதாரணம் | சராசரி C–N பிணைப்பு நீளம் (Å) |
| --- | --- | --- | --- | --- | --- |
| அமீன்கள் | 1 | R<sub>2</sub>C-NH<sub>2</sub> | மெத்திலமீன் | 1.469 (நடுநிலை அமீன்)
1.499 (அமோனியம் உப்பு) |  |
| அசிரிடின்கள் | 1 | CH<sub>2</sub>NHCH<sub>2</sub> | மிட்டோமைசீன் | 1.472 |  |
| அசைடுகள் | 1 | R<sub>2</sub>C-N<sub>3</sub> | பீனைல் அசைடு |  |  |
| அனிலின்கள் | 1 | Ph-NH<sub>2</sub> | அனிசிடின் | 1.355 (sp<sup>2</sup> N)
1.395 (sp<sup>3</sup> N)
1.465 (அமோனியம் உப்பு) |  |
| பிரோல்கள் | 1 | பொர்பைரின் | 1.372 |  |  |
| அமைடுகள் | 1.2 | R-CO-NR<sub>2</sub> | அசிட்டமைடு | 1.325 (முதன்மை)
1.334 (இரண்டாம் நிலை)
1.346 (மூன்றாம் நிலை) |  |
| பிரிடின்கள் | 1.5 | pyr | நிக்கோடினமைடு | 1.337 |  |
| இமைன்கள் | 2 | R<sub>2</sub>C=NR | 1,5- டையசாபைசைக்ளோ(4.3.0)னோன்-5-யீன் | 1.279 (C=N பிணைப்பு)
1.465 (C–N பிணைப்பு) |  |
| நைட்ரைல்கள் | 3 | R-CN | பென்சோநைட்ரைல் | 1.136 |  |
| சமநைட்ரைல்கள் | 3 | R-NC | தாசுமிக் | } |  |
# செர்லுய் பி அணை

**செர்லுய் பி அணை**, இந்தியாவின் மிசோரம் மாநிலத்திலுள்ள கோலாசிப் மாவட்டத்தில் உள்ள செர்லுய் ஆற்றின் மீது கட்டப்பட்டுள்ளது. இந்த அணை 12 மெகாவாட் மின்சாரம் தயாரிக்கும் திறன் கொண்டது. 2003ஆம் ஆண்டில் தொடங்கப்பட்டது. இந்த அணைஅயை பாரத மிகு மின் நிறுவனம், மெட்டலர்ஜிகல் எலக்ட்ரிகல் கன்சல்டன்ட் இந்தியா லிமிடெட் ஆகிய நிறுவனங்கள் கட்டியுள்ளன. இந்த அணைக்கு அருகில் காடும் ஏரியும் இருப்பதால், சுற்றுலாத் தலமாக மாற்றும் திட்டத்தை மிசோரத்தின் சுற்றுலாத் துறை மேற்கொண்டுள்ளது. இது மீன் வளர்க்கும் இடமாகவும் மேம்படுத்தப்பட்டுள்ளது.
# சாப்ரான் யுத்தம்

**சப்ரான் யுத்தம்** (, ) என்பது பிரித்தானிய கிழக்கிந்திய நிறுவனத்துக்கும் சீக்கியப் பேரரசின் கல்சாப்படை எனப்படும் சீக்கியப்படையினருக்கும் இடையில் 1846ல் பஞ்சாபில் சத்லஜ் ஆற்றின் வடக்கேயுள்ள சப்ரான் எனும் சிற்றூரில் நிகழ்ந்த யுத்தமாகும். முதலாவது ஆங்கில சீக்கியப் போர்களில் இப்போரே ஆங்கிலேயர்கள் செய்த கடுமையான போராகும். சீக்கியப் படைத்தளபதி குலாப்சிங் சீக்கியப்படையைக் கலைத்துவிடுவதாகவும் இதற்குப் பதிலாக காஷ்மீரைக் கொடுக்க வேண்டுமென்றும் போர் நடப்பதற்கு முன்பே உடன்படிக்கை செய்துகொண்டார். அதன்படி போர் உச்சநிலையை அடையும்போது இவர் படைத்தலைவர் பொறுப்பைத் துறந்துவிட்டார். தலைவனில்லாத படையை ஆங்கிலேயர்கள் மிக எளிதாக வென்றுவிட்டனர்.
# சிரபொன்

**சிரபொன்** அல்லது **செரிபொன்** (ஆங்கிலம்: *Cirebon*; சுந்தானிய மொழி: ᮎᮤᮛᮨᮘᮧᮔ᮪) என்பது இந்தோனேசியாவின் மேற்குச் சாவகத்தில் அமைந்துள்ள ஒரு நகரம் ஆகும். 2010-இன் மதிப்பீட்டின் அடிப்படையில் இதன் மக்கள் தொகை 2,366,340 ஆகும்.  
இது 1,021.88 சதுர கிலோமீற்றர் பரப்பளவைக் கொண்டுள்ளது.
# துருக்கியில் இந்தியர்கள்

**துருக்கியில் இந்தியர்கள்** *(Indians in Turkey)* ஒரு சிறிய சமூகமாக, எண்ணிக்கையில் 300 நபர்கள் சுமார் 100 குடும்பங்களாக வாழ்கின்றனர். இவர்களில் பெரும்பாலானவர்கள் மருத்துவர்கள் மற்றும் கணினி பொறியாளர்கள் அல்லது பன்னாட்டு நிறுவனத்தில் தொழிலாளர்கள் ஆவர். துருக்கியில் இந்தியாவின் சார்பாக ரிலையன்சு தொழில் நிறுவனம், டாட்டா மோட்டார்சு போன்ற தனியார் நிறுவனங்களின் வர்த்தகமும் நடைபெறுகிறது.  
துருக்கியிலுள்ள இந்தியர்களில் பெரும்பாலோர் இந்து சமயத்தைச் சேர்ந்தவர்கள் என்பதால், அவர்கள் ஒரு பெரிய இந்து சமூகமாக வாழ்கிறார்கள். இந்திய உணவுகள், பண்பாடு மற்றும் சினிமா போன்ற பழக்கவழக்கங்கள் துருக்கி முழுவதும் பரவலாக பிரபலமாகியுள்ளன.
சமீப காலங்களில், இந்திய துருக்கிய நல்லுறவுகளை மேம்படுத்தும் விதமாகவும் இந்திய சமூகத்தினர்ரின் வளர்ச்சிக்காகவும் இந்தியாவில் இருந்து சுற்றுலா மற்றும் கலாச்சாரத்தை பரவலாக்கி ஊக்குவிக்க முயற்சிகள் மேற்கொள்ளப்படுகின்றன.
# ஹார்ட்ஸ்ட்ரிங்ஸ்

**ஹார்ட்ஸ்ட்ரிங்ஸ்** இது ஒரு தென் கொரியா நாட்டு காதல் மற்றும் நகைச்சுவை கலந்த தொலைக்காட்சி தொடர் ஆகும். இந்த தொடரை பயோ மின்-சூ என்பவர்இயக்கியுள்ளார். இந்த தொடரில் கதாநாயகியாக பார்க் ஷின்-ஹே மற்றும் கதாநாயகனாக யுங் யோங்-ஹ்வா நடித்துள்ளனர்.  
இந்த தொடர் 29 ஜூன் 2011ஆம் ஆண்டு முதல் 19 ஆகஸ்ட் 2011ஆம் ஆண்டு வரை எம்பிசி என்ற தொலைக்காட்சியில் புதன் மற்றும் வியாழக்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகி 15 அத்தியாயங்களுடன் நிறைவடைந்தது.
# வாடிப்பட்டி ஊராட்சி ஒன்றியம்

**வாடிப்பட்டி ஊராட்சி ஒன்றியம்** (VADIPPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  
வாடிப்பட்டி வட்டத்தில் அமைந்த இந்த இவ்வூராட்சி ஒன்றியத்தில் 23 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் வாடிப்பட்டியில் இயங்குகிறது.
# வாடிப்பட்டி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு இந்திய மக்கள் தொகை கணக்கெடுப்பின் படி, இந்த ஊராட்சி ஒன்றியத்தின் மொத்த மக்கள் தொகை 73,498 ஆகும். அதில் ஆண்கள் 36,977; பெண்கள் 36,521 உள்ளனர். பட்டியல் சமூக மக்களின் தொகை 20,440 ஆக உள்ளது. அதில் ஆண்கள் 10,161; பெண்கள் 10,279 ஆக உள்ளனர். பட்டியல் பழங்குடி மக்களின் தொகை 1,136 ஆக உள்ளது. அதில் ஆண்கள் 577; பெண்கள் 559 ஆக உள்ளனர்.
# வாடிப்பட்டி ஊராட்சி ஒன்றியம்

## ஊராட்சி மன்றங்கள்

வாடிபட்டி ஊராட்சி ஒன்றியத்தில் உள்ள 23 ஊராட்சி மன்றங்களின் விவரம்;  
1. ஆண்டிபட்டி
1. இராமையன்பட்டி
1. இரும்பாடி
1. கச்சைகட்டி
1. கட்டக்குளம்
1. கருப்பட்டி
1. காடுபட்டி
1. குட்லாடம்பட்டி
1. குருவித்துறை
1. சி. புதூர்
1. சித்தாலங்குடி
1. செம்மினிபட்டி
1. திருவாலவாயநல்லுர்
1. திருவேடகம்
1. தென்கரை
1. நாச்சிகுளம்
1. நெடுங்குளம்
1. பூச்சம்பட்டி
1. மன்னாடிமங்களம்
1. முள்ளிப்பள்ளம்
1. மேலக்கால்
1. ரிஷபம்
1. விராலிபட்டி
# பெரியார் அரசு கலைக் கல்லூரி, கடலூர்

**பெரியார் அரசு கலைக் கல்லூரி** (*Periyar Government Arts College*) என்பது இந்தியாவின் தமிழ்நாட்டில், கடலூர் மாவட்டத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் தொடங்கப்பட்டது. தேசிய மதிப்பீடு மற்றும் தரச்சான்று அவையின் அனுமதியுடன் திருவள்ளுவர் பல்கலைக்கழகத்திற்கு உட்பட்ட கல்லூரியாக இயங்கி வருகிறது. இக்கல்லூரி 2022-23ஆம் கல்வி ஆண்டு முதல் சிதம்பரம், அண்ணாமலைப் பல்கலைக்கழக இணைவுக் கல்லூரியாகச் செயல்படும்.
# பெரியார் அரசு கலைக் கல்லூரி, கடலூர்

## வழங்கும் படிப்புகள்

### இளநிலைப் படிப்புகள்

- தமிழ்
- ஆங்கிலம்
- வரலாறு
- பொருளியல்
- வணிகவியல்
- கணிதம்
- இயற்பியல்
- வேதியியல்
- தொழிற்துறை வேதியியல்
- தாவரவியல்
- கணினி அறிவியல்
- காட்சித் தொடர்பியல்
- விலங்கியல்
- புள்ளியியல்
- நுண்ணுயிரியல்
- உளவியல்
- அரசியல் அறிவியல்
# பெரியார் அரசு கலைக் கல்லூரி, கடலூர்

## வழங்கும் படிப்புகள்

### முதுநிலைப் படிப்புகள்

- தமிழ்
- ஆங்கிலம்
- வரலாறு
- பொருளியல்
- கணிதம்
- இயற்பியல்
- கணினி அறிவியல்
- தாவரவியல்
- விலங்கியல்
- வணிகவியல்
- அரசியல் அறிவியல்
# பெரியார் அரசு கலைக் கல்லூரி, கடலூர்

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கடலூர் மாவட்டத்திலுள்ள கல்வி நிலையங்கள்
# உசிலம்பட்டி ஊராட்சி ஒன்றியம்

**உசிலம்பட்டி ஊராட்சி ஒன்றியம்** (USILAMPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  
இந்த ஊராட்சி ஒன்றியத்தில் பதினெட்டு ஊராட்சி மன்றங்களை கொண்டுள்ளது. உசிலம்பட்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் உசிலம்பட்டியில் இயங்குகிறது.
# உசிலம்பட்டி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு இந்திய மக்கள் தொகை கணக்கெடுப்பின் படி, இவ்வூராட்சி ஒன்றியத்தின் மொத்த மக்கள் தொகை 73,405 ஆகும். அதில் ஆண்கள் 37,664; பெண்கள் 35,741 உள்ளனர். பட்டியல் சமூக மக்களின் தொகை
11,919 ஆக உள்ளது. அதில் ஆண்கள் 6,120; பெண்கள் 5,799 ஆக உள்ளனர். பட்டியல் பழங்குடி மக்களின் தொகை 161 ஆக உள்ளது. அதில் ஆண்கள் 80; பெண்கள் 81 ஆக உள்ளனர்.
# உசிலம்பட்டி ஊராட்சி ஒன்றியம்

## ஊராட்சி மன்றங்கள்

உசிலம்பட்டி ஊராட்சி ஒன்றியத்தில் உள்ள 18 ஊராட்சி மன்றங்களின் விவரம்;  
1. அல்லிகுண்டம்
1. இராஜக்காப்பட்டி
1. உத்தப்பநாய்க்கனூர்
1. எருமார்பட்டி
1. கல்லூத்து
1. கீரிப்பட்டி
1. சீமானூத்து
1. திம்மநத்தம்
1. தொட்டப்பநாய்க்கனூர்
1. நக்கலப்பட்டி
1. நடுப்பட்டி
1. நல்லுத்தேவன்பட்டி
1. போத்தம்பட்டி
1. மானூத்து
1. மேக்கிழார்பட்டி
1. வகுரணி
1. வடுகப்பட்டி
1. ஜோதிநாய்க்கனூர்
# கம்போடியாவில் இந்தியர்கள்

**கம்போடியாவில் இந்தியர்கள்** *(Indians in Cambodia)* ஒரு சமூகமாக மிகச்சிறிய அளவில் வாழ்கிறார்கள். அவர்களில் பெரும்பாலானவர்கள் புலம்பெயர்தவகள் மற்றும் நாடுகடத்தப்பட்டவர்கள் ஆவர். மூன்றில் ஒரு பகுதி இந்தியர்கள் குறிப்பாக கம்போடியத் தலைநகரமான புனோம் பென்னில் வசிக்கிறார்கள் என மதிப்பிடப்பட்டுள்ளது.
# கம்போடியாவில் இந்தியர்கள்

## வரலாறு

பண்டைக்காலந் தொட்டே இந்தியா கம்போடியா உறவுகள் தொடர்ந்து வந்துள்ளன. கம்போடியாவில் இந்தியர்கள் செல்வாக்குடன் இருந்துள்ளனர் என்பதை தமிழ் இந்துமத பாணியிலமைந்த அங்கோர் வாட் ஆலயம் முதல் கெமர் எழுத்துகள் வரை உறுதி செய்கின்றன. தென்னிந்திய மொழிகளான தமிழ் மற்றும் சமசுகிருத எழுத்துருக்களில் இருந்து தோன்றியவையே கெமர் எழுத்துக்கள் ஆகும். தமிழ்நாட்டைச் சார்ந்த பாண்டிய மன்னன் திரு மாறன் 2 வது நூற்றாண்டில் கம்போடியாவில் ஒர் இந்துமதப் பேரரசை நிறுவி ஆட்சி செய்துள்ளார். கம்போடியாவில் உள்ள சமசுகிருதக் கல்வெட்டில் இவருடைய பெயர் இடம்பெற்றுள்ளது.  
1960 மற்றும் 1970 ஆம் ஆண்டுகளுக்கு இடைப்பட்ட காலத்தில் தற்கால நவீன இந்தியர்களின் முதலாவது குடியேற்றம் நிகழ்ந்துள்ளது. பஞ்சாபின் வடக்குப் பகுதியில் இருந்து வந்த இவர்கள் பொற்கொல்லர்களாகவும், பணம் கொடுத்து வாங்கும் கந்து வட்டிக்காரர்களாகவும் , மத்திய சந்தைப் பகுதியில் வர்த்தகம் புரிபவர்களாகவும் இருந்துள்ளனர். ஆனால் கெமர் ரூச் படையினரின் வருகைக்குப் பின்னர் இவர்கள் இந்தியா திரும்பினர். பொல் பொட்டின் ஆட்சி முடிவுக்கு வந்த பின்னர் இவர்கள் மீண்டும் கம்போடியாவில் குடியேறினர்,
# கம்போடியாவில் இந்தியர்கள்

## தற்காலநிலை

இன்று, கம்போடியாவில் பல இந்தியர்கள் உணவகங்கள் , மருந்தகங்கள், போன்ற தொழில்களில் ஈடுபட்டுள்ளனர். வளர்ந்துவரும் கம்போடியப் பொருளாதாரம் பல இந்தியர்களை ஈர்த்துள்ளது. பாங்காக், கோலாலம்பூர் மற்றும் சிங்கப்பூர் போன்ற ஊர்களைப் போலில்லாமல் புனோம் பென்னில் மிகக் குறைவான எண்ணிக்கையில் இந்தியர்கள் இருப்பதால் இவர்களுக்குப் போதிய அளவுக்கு ஆதரவும் பின்புலமும் இல்லாமல் இருக்கின்றனர். ஆனால் உள்ளூர் சமூகத்தில் நெருக்கமான உறவு கொண்ட இனக்குழுவாக ஒன்றுபட்டு வாழ்கின்றனர்.  
கம்போடியாவில் இந்தியக் கலாச்சாரத்தைக் காணமுடிகிறது. தீபாவளி மற்றும் ஓலி போன்ற இந்துமதப் பண்டிகைகள் இந்திய சமூகத்தினரால் கொண்டாடப்படுகின்றன. புகழ்பெற்ற இந்தி நாடகங்கள் செயற்கைக் கோள் தொலைக் காட்சிகளில் ஒளிபரப்படுகின்றன. தேர்ந்தெடுக்கப்பட்ட சில இந்திய உணவகங்களில் வாரந்தோறும் இந்தி மொழித் திரைப்படங்கள் மற்றும் கிரிக்கெட் போட்டிகளை ஒளிபரப்புகின்றன. செய்திகள் மற்றும் பொழுதுபோக்கு நிகழ்ச்சிகளுக்காக இந்திய அடிப்படையிலான சில இணைய தளங்களும் செயல்படுகின்றன.
# மடியுன்

**மடியுன்** (**Madiun**) என்பது கிழக்கு சாவகம், இந்தோனேசியாவில் அமைந்துள்ள ஒரு நகரம் ஆகும். 2010இன் மதிப்பீட்டின் அடிப்படையில் இதன் மக்கள் தொகை 170,964 ஆகும். 2014இன் மதிப்பீட்டின் அடிப்படையில் இதன் மக்கள் தொகை 175,767 ஆகும். இது 33.92 சதுர கிலோமீற்றர் பரப்பளவைக் கொண்டுள்ளது.
# மேற்கிந்தியத் துடுப்பாட்ட அணியின் ஆத்திரேலியச் சுற்றுப்பயணம், 2015-16

மேற்கிந்தியத்தீவுகள் துடுப்பாட்ட அணி ஆத்திரேலியாவில் 2015 டிசம்பர் 2 முதல் 2016 சனவரி 7 வரை மூன்று தேர்வுத் துடுப்பாட்டப் போட்டிகளிலும், இரண்டு பயிற்சிப் போட்டிகளிலும் பங்குபற்றியது. ஆத்திரேலிய அணி 2–0 என்ற கணக்கில் வெற்றி பெற்று பிராங்க் நோரெல் விருதைத் தக்க வைத்துக் கொண்டது.  
ஆடம் வோஜசு தொடர் ஆட்ட நாயகனாக ரிச்சி பெனோட் விருதைப் பெற்றுக் கொண்டார்.
# மேற்கிந்தியத் துடுப்பாட்ட அணியின் ஆத்திரேலியச் சுற்றுப்பயணம், 2015-16

## அணிகள்

| தேர்வுகள் |  |  |
| --- | --- | --- |
| * ஸ்டீவ் சிமித் (த)
* டேவிட் வார்னர் (துத)
* ஜோ பர்ன்சு
* ஜோசு ஆசில்வுட்
* நேத்தன் லியோன்
* மிட்செல் மார்ஷ்
* பீட்டர் நெவில் (குகா)
* பீட்டர் சிடில்
* ஆடம் வோஜசு
* சோன் மார்சு
* ஜேம்சு பட்டின்சன்
* நேத்தன் கூல்ட்டர்-நைல் | * ஜேசன் ஹோல்டர் (த)
* கிரைக் பிராத்வெயிட் (துத]])
* தேவேந்திரா பிசூ
* செருமைன் பிளாக்வுட்
* கார்லோசு பிராத்வைட்
* டாரென் பிராவோ
* ராஜீந்திரா சந்திரிக்கா
* சேன் டௌரிச்
* சானன் கேப்ரியல்
* சாய் ஹோப்
* தினேசு ராம்தின் (குகா)
* கேமர் ரோச்
* மார்லன் சாமுவேல்சு
* ஜெரோம் டெய்லர்
* ஜோமல் வரிக்கான் | } |
# இந்தியத் தலைமை நீதிபதிகளின் பட்டியல்

இந்தியத் தலைமை நீதிபதிகளின் பட்டியல் கீழே தரப்பட்டுள்ளது. இந்தியாவின் உச்சநீதிமன்றம் 1950இல் நிறுவப்பட்டதிலிருந்து மொத்தம் 52 தலைமை நீதிபதிகள் பணியாற்றியுள்ளனர். தற்போதைய தலைமை நீதிபதியாக பூஷண் இராமகிருஷ்ண கவாய் என்பவர் 14 மே, 2025 ஆம் ஆண்டு முதல் பதவி வகித்து வருகிறார்.
# இந்தியத் தலைமை நீதிபதிகளின் பட்டியல்

### இந்திய நடுவண் நீதிமன்றம் (1937-1950)

நடுவண் நீதிமன்றம் (*Federal Court of India*) 1937 அக்டோபர் 1 இல் நிறுவப்பட்டது. இது தில்லியில் உள்ள நாடாளுமன்றக் கட்டடத்தில் கூடியது. இந்நீதிமன்றத்தில் தலைமை நீதிபதியும், இரண்டு கீழ்நிலை நீதிபதிகளும் உறுப்பினர்களாக இருந்தனர். இந்நீதிமன்றம் 1950 சனவரி 28 இல் இந்திய உச்ச நீதிமன்றமாக மாற்றப்பட்டது.  
| இல. | படம் | பெயர் | பதவிக் காலம் | பதவி வகித்த நாட்கள் | அமைப்பு | நியமித்தவர் |
| --- | --- | --- | --- | --- | --- | --- |
| 1 | சர் மோரிசு குவையர் | 1 அக்டோபர் 1937 | 25 ஏப்ரல் 1943<sup>‡</sup> | இன்னர் டெம்பிள் (en) | rowspan=3 align= இரண்டாம் லின்லித்கொ பிரபு |  |
| *பதில்* | சர் சிறினிவாசு வரதாச்சாரியார் | 25 ஏப்ரல் 1943 | 7 சூன் 1943 | சென்னை உயர் நீதிமன்றம் |  |  |
| 2 | சர் பட்ரிக் இசுப்பென்சு | 7 சூன் 1943 | 14 ஆகத்து 1947 | இன்னர் டெம்பிள் |  |  |
| 3 | சர் எச். ஜே. கனியா | 14 ஆகத்து 1947 | 26 சனவரி 1950 | பம்பாய் உயர் நீதிமன்றம் | rowspan= align= மவுண்ட்பேட்டன் பிரபு |  |  
‡ – பணித்துறப்பு
# இந்தியத் தலைமை நீதிபதிகளின் பட்டியல்

## இந்திய உச்ச நீதிமன்ற தலைமை நீதிபதிகள்

### குறிப்பு

- <sup>‡</sup> - பதவி விலகிய நாள்
- <sup>‡‡</sup> - மறைந்த நாள்
# ஊசு தேசம்

**ஊசு தேசம்** அல்லது **ஊத்ஸ் தேசம்** (*Land of Uz*) என்பது பழைய ஏற்பாட்டின் "யோபு" எனும் புத்தகத்தில் குறிப்பிடப்பபடுள்ள ஒரு இடமாகும். யோபுவினுடைய ஆகமத்தில் 'ஊசு தேசத்தில் யோபு எனும் பெயர் கொண்ட ஒரு மனுஷன் இருந்தான்"; எனக் குறிப்பிடப்பட்டிருக்கின்றது என்ற போதும் யோபு என்பவர் எக்காலத்தில் வாழ்ந்தார் என்பதும் ஊசு எனும் தேசம் எங்கு அமைந்திருந்தது என்பது பற்றிய தகவல்கள்வேதாகமத்தில் குறிப்பிடப்படவில்லை.  
சாக்கடல் ஏடுகள் அல்லது கும்ரான் ஏடுகளில் உள்ள பிரதியொன்றில் ஊசு தேசமானது யூப்பிரட்டிஸ் அருகே ஆராமிற்கு அண்மையில் அமைந்துள்ளதாகக் குறிப்பிடப்பட்டுள்ளது  
"ஊசு தேசம்" சிலவேளைகளில் ஏதோம் இராச்சியத்தில் காணப்பட்டதாக ஆய்வாளர் கூறுகின்றனர். இது இக்கால யோர்தான் மற்றும் தெற்கு இஸ்ரேல் பகுதிகளாகும்.<div>புலம்பல் 4 : 21 "ஊசு நாட்டில் வாழும் மகளே! ஏதோம்! அகமகிழ்ந்து அக்களித்திடு" இவ் வசனமானது ஊசு தேசமானது தெற்கு அரேபியாவையும் இன்னும் பல பிரதேசங்களையும் உள்ளடக்கியதாக இருந்திருக்கலாம்.
# ஆடம் வோஜசு

**ஆடம் சார்லஸ் வோஜசு** (*Adam Charles Voges*, பிறப்பு: 4 அக்டோபர் 1979) முன்னாள் ஆத்திரேலியத் துடுப்பாட்ட வீரர் ஆவார். இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். இவர் மிடில்செக்சு, மேற்கு ஆத்திரேலிய அணிகளின் தலைவராகவும் விளையாடியுள்ளார். இவர் 2015 சூன் மாதத்தில் தனது முதலாவது தேர்வுப் போட்டியில் மேற்கிந்தியத் தீவுகள் அணிக்கு எதிராக விளையாடினார். இவரின் தேர்வுத் துடுப்பாட்ட சராசரி 61.87 ஆகும். 20 தேர்வுப் போட்டிகளுக்கு மேல் விளையாடியவர்களில் டான் பிராட்மனுக்கு அடுத்தபடியாக உள்ளார். 2016 ஆம் ஆண்டின் பன்னாட்டுத் துடுப்பாட்ட அவையின் கனவுத் தேர்வு அணியில் இவர் இடம்பெற்றார்.  
அக்டோபர் , 2012 ஆம் ஆண்டில் மார்கஸ் நார்த் தலைவர் பொறுப்பில் இருந்து விலகியதால் இவர் *வெஸ்டர்ன் ஆத்திரேலிய அணியின்* பொறுப்புத் தலைவராக நியமிக்கப்பட்டார். பிக் பாஷ் தொடரின் முதல் பருவத்தில் இவர் *மெல்போர்ன் ஸ்டார்ஸ்* அணிக்காக விளையாடினார். அதற்கு அடுத்த பருவத்தில் *பெர்த் ஸ்கார்செர்ஸ்* அணிக்காக விளையாடினார். மேலும் இவர் *ஹாம்ப்ஷயர், நாட்டிங்காம்ஷயர், மற்றும் மிடில்செக்ஸ் அணிகளுக்காக இங்கிலாந்து மாகாணத் துடுப்பாட்டப் போட்டிகளில் விளையாடினார். 2010 இந்தியன் பிரீமியர் லீக்* தொடரில் இவர் ராஜஸ்தான் ராயல்ஸ் அணிக்காக விளையாடினார். மேலும் *கரீபியன் பிரீமியர் லீக் தொடரில் இவர் ஜமைக்கா அணிக்காக விளையாடினார்.*
# ஆடம் வோஜசு

## தேர்வுத் துடுப்பாட்டம்

சூன் 3, 2015 இல் ரூசோவில் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 332 பந்துகளில் இறுதிவரை ஆட்டமிழக்காமல் 130 ஓடங்கள் எடுத்தார். இதில் 13 நான்குகளும் 1 ஆறுகளும் அடங்கும். இந்தப் போட்டியில் ஆத்திரேலிய அணி 9 இலக்குகள் வித்தியாசத்தில் வெற்றி பெற்றது. இவர் ஆட்டநாயகன் விருது பெற்றார். இதன்மூலம் அறிமுகப் போட்டியில் ஆட்டநாயகன் விருது பெற்று சாதனை படைத்தார்.  
டிசம்பர் 11,2015 இல் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ரிக்கி பாண்டிங்கின் 209 ஓட்டங்கள் எனும் சாதனையையும், டக் வால்டர்ஸ்சின் சாதனையான 242 ஓட்டங்கள் எடுத்த சாதனையையும் முறியடித்தார். மேலும் இந்த அணிக்கு எதிராக இருநூறு ஓட்டஙகளையும் அடித்தார். இதன்மூலம் அதிக வயதானவர்கள் ஆத்திரேலிய அணிக்காக இருநூறு அடித்தவர்கள்வரிசையில் நான்காவது இடம்பிடித்தார். இதற்கு முன்னதாக டான் பிராட்மன், அலன் போடர் மற்றும் ரிக்கி பாண்டிங் ஆகியோர் இந்தச் சாதனையைப் புரிந்தனர். ஜேக் ரைடர் மட்டுமே 35 ஆவது வயதில் இருநூறு அடித்தார்.
# ஆடம் வோஜசு

## ஒருநாள் பன்னாட்டுத் துடுப்பாட்டம்

பெப்ரவரி 20,2007 இல் ஆமில்டன், நியூசிலாந்தில் நடந்த நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 10 பந்துகளில் 16 ஓட்டங்கள் எடுத்தார். இதில் 1 ஆறு ஓட்டங்கள் அடங்கும். இந்தப் போட்டியில் நியூசிலாந்து அணி 1 இலக்கு வித்தியாசத்தில் வெற்றி பெற்றது.
# ஆடம் வோஜசு

## பன்னாட்டு இருபது20

டிசம்பர் 11, 2007 இல் பெர்த்தில் நடைபெற்ற பன்னாட்டு இருபது20 போட்டியில் நியூசிலாந்து துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் 20 பந்துகளில் 26 ஓட்டங்கள் எடுத்தார்.
# ஆடம் வோஜசு

## பன்னாட்டு சதங்கள்

### தேர்வுச் சதங்கள்

| # | ஓட்டங்கள் | ஆட்டம் | எதிராக | நகரம்/நாடு | அரங்கு | ஆண்டு | முடிவு |
| --- | --- | --- | --- | --- | --- | --- | --- |
| **1** | 130* | 1 | உறொசோ, டொமினிக்கா | வின்சர் பூங்கா | 2015 | வெற்றி |  |
| **2** | 119 | 9 | பேர்த், ஆத்திரேலியா | மேற்கு ஆஸ்திரேலிய துடுப்பாட்ட சங்க அரங்கம் | 2015 | சமம் |  |
| **3** | 269* | 11 | ஹோபார்ட், ஆத்திரேலியா | பெல்லரைவ் ஓவல் அரங்கம் | 2015 | - | } |
# ஆடம் வோஜசு

## பன்னாட்டு சதங்கள்

### ஒருநாள் பன்னாட்டு சதங்கள்

| # | ஓட்டங்கள் | ஆட்டம் | எதிராக | நகரம்/நாடு | அரங்கு | ஆண்டு | முடிவு |
| --- | --- | --- | --- | --- | --- | --- | --- |
| **1** | 112* | 17 | மெல்பேர்ண், ஆத்திரேலியா | மெல்போர்ன் துடுப்பாட்ட மைதானம் | 2013 | வெற்றி | } |
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

**கலைஞர் கருணாநிதி அரசு மகளிர் கலைக் கல்லூரி** (முன்னர் **அரசு மகளிர் கலைக் கல்லூரி, புதுக்கோட்டை** (*Government Arts College for Women (Autonomous), Pudukkottai*) என்பது இந்தியாவின் தமிழ்நாட்டில், புதுக்கோட்டை மாவட்டத்தில் தன்னாட்சி தகுதியுடன் செயற்பட்டுவரும் மகளிருக்கான தமிழக அரசின் கலை அறிவியல் கல்லூரியாகும்.
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## வரலாறு

இக்கல்லூரி 1969ஆம் ஆண்டில் தொடங்கப்பட்டது. 1972-73ஆம் கல்வியாண்டில் 21 ஏக்கர் நிலப்பரப்பில் புதுக்கோட்டை நகரில் கட்டப்பட்ட கல்லூரியின் நிரந்திர கட்டடித்திலிருந்து கல்லூரி செயல்படத் தொடங்கியது. சென்னைப் பல்கலைக்கழகத்தின் இணைப்புக் கல்லூரியாக தொடங்கப்பட்ட இக்கல்லூரி, 1982ஆம் ஆண்டில் தொடங்கப்பட்ட திருச்சிராப்பள்ளி, பாரதிதாசன் பல்கலைக்கழகத்தின் இணைவுக் கல்லூரியாக தன்னாட்சித் தகுதியுடன் செயற்பட்டு வருகிறது.
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## வழங்கப்படும் படிப்புகள்

### இளநிலைப் படிப்புகள்

#### அறிவியல்

- இயற்பியல்
- வேதியியல்
- கணிதம்
- விலங்கியல்
- கணினி அறிவியல்
- தாவரவியல்
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## வழங்கப்படும் படிப்புகள்

### இளநிலைப் படிப்புகள்

#### கலை

- வரலாறு
- தமிழ் இலக்கியம்
- ஆங்கில இலக்கியம்
- பொருளியல்
- சுற்றுலா மற்றும் பயணமேலாண்மை
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## வழங்கப்படும் படிப்புகள்

### முதுநிலைப் படிப்புகள்

#### அறிவியல்

- இயற்பியல்
- வேதியியல்
- கணிதம்
- விலங்கியல்
- கணினி அறிவியல்
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## வழங்கப்படும் படிப்புகள்

### முதுநிலைப் படிப்புகள்

#### கலை

- வரலாறு
- தமிழ் இலக்கியம்
- ஆங்கில இலக்கியம்
- பொருளியல்
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## ஆய்வுப் படிப்புகள்

- தமிழ்
- ஆங்கிலம்
- வரலாறு
- பொருளியல்
- கணிதம்
- இயற்பியல்
# கலைஞர் கருணாநிதி அரசு மகளிர் கலைக் கல்லூரி, புதுக்கோட்டை

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- புதுக்கோட்டை மாவட்டத்திலுள்ள கல்வி நிலையங்கள்
# சேடபட்டி ஊராட்சி ஒன்றியம்

**சேடப்பட்டி ஊராட்சி ஒன்றியம்** (SEDAPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில அமைந்துள்ளது.  
பேரையூர் வட்டத்தில் உள்ள இவ்வூராட்சி ஒன்றியம் 31 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் சேடப்பட்டியில் இயங்குகிறது.
# சேடபட்டி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு இந்திய மக்கள் தொகை கணக்கெடுப்பின் படி, சேடப்பட்டி ஊராட்சி ஒன்றியத்தின் மொத்த மக்கள் தொகை 96,182 ஆகும். அதில் ஆண்கள் 48,574; பெண்கள் 47,608 உள்ளனர். பட்டியல் சமூக மக்களின் தொகை 28,270ஆக உள்ளது. அதில் ஆண்கள் 14,306; பெண்கள் 13,964ஆக உள்ளனர். பட்டியல் பழங்குடி மக்களின் தொகை 139 ஆக உள்ளது. அதில் ஆண்கள் 67; பெண்கள் 72 ஆக உள்ளனர்.
# சேடபட்டி ஊராட்சி ஒன்றியம்

## ஊராட்சி மன்றங்கள்

சேடப்பட்டி ஊராட்சி ஒன்றியத்தில் உள்ள 31 ஊராட்சி மன்றங்களின் விவரம்;  
1. அதிகாரிப்பட்டி
1. அத்திப்பட்டி
1. ஆத்தங்கரைப்பட்டி
1. இ. கோட்டைப்பட்டி
1. உத்தபுரம்
1. காளப்பன்பட்டி
1. குடிசேரி
1. குடிப்பட்டி
1. குப்பல்நத்தம்
1. கேத்துவார்பட்டி
1. சாப்டூர்
1. சின்னக்கட்டளை
1. சீலநாயக்கன்பட்டி
1. சூலபுரம்
1. செம்பரணி
1. சேடப்பட்டி
1. தாடையம்பட்டி
1. திருமாணிக்கம்
1. துள்ளுகுட்டிநாய்க்கனூர்
1. பாப்பிநாயக்கன்பட்டி
1. பாழையூர்
1. பூசலபுரம்
1. பெரியகட்டளை
1. பெருங்காமநல்லூர்
1. பேரையம்பட்டி
1. மள்ளபுரம்
1. முத்துநாகையாபுரம்
1. மேலதிருமாணிக்கம்
1. வண்டபுலி
1. வண்டாரி
1. வேப்பம்பட்டி
# சேடபட்டி ஊராட்சி ஒன்றியம்

## ஊராட்சில் உள்ள முக்கியமான கோவில்கள்

- குப்பல்நத்தம் பொய்கைமலை சமணக் குகைக் கோவில்
- குப்பல்நத்தம் வெங்கடாஜலபதி கோயில்
- சங்கிலி கருப்பசாமி கோவில் சேடபட்டி
- சொர்ணமுத்து புதுமாரி அம்மன் கோவில் சின்னக்கட்டளை
- அத்திப்பட்டி புதுமாரியம்மன் கோவில்
- மேலத்திருமாணிக்கம் அம்மச்சி அம்மன் கோயில்
- காளப்பன்பட்டி காத்தாண்டம்மன் கோயில்
# சேடபட்டி ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# புரோமோபுளோரோகார்பன்

**புரோமோபுளோரோகார்பன்கள்** *(Bromofluorocarbons)* என்பவை கார்பன், புரோமின் மற்றும் புளோரின் அணுக்கள் சேர்ந்து உருவாகும் மூலக்கூறுகளாகும். இவை பெரும்பாலும் தீயடக்கும் அமைப்புகளில் பயன்படுத்தப்படுகின்றன. ஏலோன் என்ற வணிகக் குறியீட்டுப் பெயர் கொண்ட வேதிப்பொருள் இவற்றிற்கு மாற்றாக பயன்படுத்தப்படுகிறது. இருந்தாலும் அனைத்து ஏலோன்களும் புரோமோபுளோரோகார்பன்களைக் கொண் டிருப்பதில்லை. சில ஏலோன்கள் குளோரினையும் பெற்றுள்ளன.  
குளோரோபுளோரோகார்பனைவிட அதிகமாகவும் வன்மையாகவும் புரோமோபுளோரோகார்பன்கள் ஒசோன் அடுக்குகளைப் பாதிக்கின்றன . ஆனாலும் சில கப்பல்களிலும் வானூர்திகளிலும் புரோமோபுளோரோகார்பன்கள் இன்றும் பயன்படுத்தப்படுகின்றன. ஏனெனில் இவற்றிற்கு மாற்றாக கிடைப்பவை இதனளவிற்கு திறனுள்ளவையாக இருக்கவில்லை. மொண்டிரியால் நெறிமுறையின்படி  
புரோமோபுளோரோகார்பன்கள் மிகவும் மந்தமானவையாகும். தீயின்போது இவை, ஆக்சிசனை எரிதலுக்குள் வரவிடாமல் தடுப்பது மட்டுமின்றி புரோமின் தனியுறுப்புகளை வெளியேற்றுகின்றன. இவ்வுறுப்புகள் எரிதல் வினையில் தலையிட்டு தடைசெய்கின்றன. முழுவதுமாக புளோரினேற்றம் செய்யப்பட்ட மூலக்கூறுகளுடன் ஒப்பிடுகையில் புரோமோபுளோரோகார்பன்கள் அதிக கொதிநிலையும் உருகுநிலையும் கொண்டுள்ளன.
# மொஜோகெர்த்தோ

**மொஜோகெர்த்தோ** (**Mojokerto**) என்பது இந்தோனேசியாவில் அமைந்துள்ள ஒரு நகரமாகும். இது கிழக்குச் சாவகத்தில் அமைந்துள்ளது. மொஜோகெர்த்தோ சுராபாயாவிற்கு 40 கிலோ மீற்றர் தென் மேற்காக அமைந்துள்ளது.
# மொஜோகெர்த்தோ

## வெளியிணைப்புகள்

- About Mojokerto
Government Website, District  
Government Website, City
# புரொபோலிங்கோ

**புரொபோலிங்கோ** (**Probolinggo**) என்பது கிழக்கு சாவகம், இந்தோனேசியாவில் அமைந்துள்ள ஒரு நகரம் ஆகும். 2010இன் மதிப்பீட்டின் அடிப்படையில் இதன் மக்கள் தொகை 217,062 ஆகும். 2014இன் மதிப்பீட்டின் அடிப்படையில் இதன் மக்கள் தொகை 223,159 ஆகும். இது 56.67 சதுர கிலோமீற்றர் பரப்பளவைக் கொண்டுள்ளது.
# எஸ்தர், மொர்தக்காய் கல்லறை

**எஸ்தர், மொர்தக்காய் கல்லறை** (*Tomb of Esther and Mordechai*) என்பது ஈரான் நாட்டிலுள்ள கமடான் என்ற இடத்தில் உள்ளது. இது எஸ்தர், மொர்தக்காய் என்போரின் அடக்க இடமாக நம்பப்படுகிறது. இது யூத புனிதப் பயண இடமாக உள்ளது.
# எஸ்தர், மொர்தக்காய் கல்லறை

## மாற்று இடம்

நடுக் காலத்தில் முதல் தடவையாக வேறு ஒரு பாரம்பரிய இடம் பதிவாகியது. அதன்படி, இசுரேல், லெபனான் வட எல்லையில் அமைந்திருக்கும் "பர ஆம்" எனும் பெயரை ஒத்த பெயரைக் கொண்ட கலிலேயா தொல்பொருள் இடமான கஃபர் பர ஆம் எஸ்தர், மொர்தக்காய் என்போரின் அடக்க இடமாகக் குறிப்பிடப்பட்டது.
# கிம் டாம்

**கிம் டாம்** *(Kim Dam)* (அங்குல் எழுத்துமுறை:김담, hanja:金淡, 1416 - 1464)என்பவர் கொரிய யோசியோன் பேரரசைச் சார்ந்த ஓர் அரசியலாளரும் வானியலாளரும் அறிவியலாளரும் ஆவார். இவரது புனைபெயர் முசோங்கியோன் (무송헌, 撫松軒). இவர் கொரிய இலக்கியத்துக்கும் புவிப்பரப்பியலுக்கும் பங்களிப்பு செய்துள்ளார்.
# குரோமியம்(II) புளோரைடு

:CrCl<sub>2</sub> + 2 HF → CrF<sub>2</sub> + 2 HCl
# குரோமியம்(II) புளோரைடு

## அமைப்பு

பல இருபுளோரைடுகளை போல CrF2 இல் உள்ள Cr(II) எண்முக மூலக்கூற்று வடிவமைப்பு கொண்ட உரூத்தைல் அமைப்பை ஏற்கிறது. F− அயனி முக்கோண வடிவமைப்பையும் ஏற்கிறது. ஆறு Cr-F பிணைப்புகளில் இரண்டு பிணைப்புகள் நீண்ட 2.43 Å பிணைப்பு நீளமும் மற்ற நான்கு பிணைப்புகளும் 2.00 Å நீளம் கொண்ட குறுகிய நீள பிணைப்பாகவும் உள்ளன
# முதுபெரும் தாய்களின் கல்லறை

**முதுபெரும் தாய்களின் கல்லறை** (*Tomb of the Matriarchs*; எபிரேயம்: קבר האמהות, *Kever ha'Imahot*) என்பது இசுரேலின் திபேரியாவில் உள்ள கல்லறையாகும். இது விவிலியம் குறிப்பிடும் சில பெண்களின் (*முதுபெரும் தாய்கள்*), பாரம்பரியமாக நம்பப்படும் அடக்க இடமாகும். பின்வரும் பெண்களின் அடக்கம் செய்யப்பட்டுள்ளனர்:  
- பிலேயால், ராக்கேலின் வேலைக்காரி.
- செல்பால், லீயாலின் வேலைக்காரி.
- யோசபத், மோசேயின் தாய்.
- செல்போரா, மோசேயின் மனைவி.
- எலிசபா, ஆரானின் தாய்.
- அபிகையில், தாவீது அரசரின் மனைவிகளில் ஒருவர்.
# மிசோரம் பல்கலைக்கழகம்

**மிசோரம் பல்கலைக்கழகம்**, இந்தியாவின் மிசோரம் மாநிலத்தில் உள்ள மத்திய பல்கலைக்கழகம் ஆகும். இது இந்திய அரசின் பல்கலைக்கழக மானியக் குழுவின் கீழ் இயங்குகிறது. இந்திய பாராளுமன்றத்தில் இயற்றப்பட்ட *மிசோரம் பல்கலைக்கழகச் சட்டம் (2000)* என்னும் சட்டத்தின் அடிப்படையில் நிறுவப்பட்டது. இந்த பல்கலைக்கழகத்தின் வேந்தராக மிசோரம் மாநில ஆளுநர் பதவியில் இருப்பார்.
# மிசோரம் பல்கலைக்கழகம்

## வளாகம்

மிசோரம் பல்கலைக்கழகத்தின் முதன்மை வளாகம் பரப்பளவில் பசுமையான மலைப்பகுதியில் சூழலில், தன்ஷ்ரில் என்னும் இடத்தில் அமைந்துள்ளது.
பல்கலைக்கழக வளாகத்தினுள்ளேயே கேந்திரியா வித்யாலாயா பள்ளியும் அமைந்துள்ளது. இதில் இங்கு பணிபுரியும் பணியாளர்களின் குழந்தைகள் பயில்கின்றனர். பணியாளர்களின் நலனுக்காக மருத்துவகமும் வளாகத்துள்ளேயே அமைந்துள்ளது.  
| கேந்திரிய வித்யாலயா பள்ளி கட்டிடம்
# மிசோரம் பல்கலைக்கழகம்

## வளாகம்

### வெளியீடுகள்

மாதம் ஒரு முறை **ஷில்அவுட்** என்ற ஆய்வக ஏடு தகவல் தொடர்பியல் துறை மாணவர்களால் கொண்டுவர படுகிறது. **லொங்லொதுய்** என்ற ஆண்டு இதழ் பல்கலைகழக மாணவர் சங்கத்தால் கொண்டு வரபடுகிறது.
# மிசோரம் பல்கலைக்கழகம்

## நூலகம்

நூலகம் பட்டை குறியீடு தொழில்நுட்பத்துடன் கூடிய RFID நூலக மேலாண்மை அமைப்பு முறையில் செயல்படுகிறது. இலவசமாக இணையத்தை பயன்படுத்தி நிகழ் நிலை வாய்ப்புகளை (online access) வழங்குகிறது.
# மிசோரம் பல்கலைக்கழகம்

## விளையாட்டு

மிசோரம் பல்கலைகழகம் நவீன உடற்பயிற்சி கூடத்துடன் கூடிய கால்பந்து, கூடைபந்து மற்றும் டேபிள் டென்னிஸ் கூடங்களையும் கொண்டுள்ளது. ஆண்டுதோறும் செப்டம்பர் மாதம் விளையாட்டு விழா நடைபெறுகிறது. கிழக்கு மண்டல பல்கலைக்கழகங்களுக்கிடையே நடைபெறும் கால்பந்து விளையாட்டு போட்டியில் 2008 மற்றும் 2009 ம் ஆண்டிற்கான சாம்பியன் பட்டத்தையும் 2010 ம் ஆண்டு இரண்டாம் இடத்தையும் மிசோரம் பல்கலைக்கழகம் வென்றுள்ளது. அனைத்திந்திய பல்கலைகழகங்கிடையேயான போட்டியில் 2008 ம் ஆண்டு கால் இறுதி வரை முன்னேறி 2010 ம் ஆண்டு சாம்பியன் பட்டமும் வென்றது.
# மிசோரம் பல்கலைக்கழகம்

## தங்கும் வசதி

மிசோரம் பல்கலைக்கழகம் 100 பேர் தங்ககூடிய இரண்டு பெண்கள் விடுதியும் 30 பேர் தங்ககூடிய ஒரு விடுதியும் உள்ளது. 100 பேர் தங்ககூடிய 4 ஆண்கள் விடுதியும் உள்ளது.
# மிசோரம் பல்கலைக்கழகம்

## துறைகள்

எட்டு பள்ளிகளும் அவற்றில் 35 துறைகளும் இயங்குகின்றன.  
| பொருளியல் மேலாண்மை & தகவல் அறிவியல் பள்ளி | புவி அறிவியல் & இயற்கை வள மேலாண்மை பள்ளி |
| --- | --- |
| *வணிகவியல் துறை
*பொருளியல் துறை
*மேலாண்மை துறை
*நூலகம் மற்றும் தகவல் அறிவியல்துறை
*மக்கள் தகவல் தொடர்பியல் துறை | *நிலவியல் துறை
*காட்டியல் துறை
*புவியியல் துறை
*தோட்டக்கலை & மருத்துவச் செடிகள் துறை
*சுற்றுச்சூழலியல் துறை
* ஊரக வளர்ச்சித் துறை |
| *தாவரவியல் துறை
*விலங்கியல் துறை
*உயிரித் தொழில்நுட்பம் துறை | *இயற்பியல் துறை
*வேதியியல் துறை
*கணிதம், & புள்ளியியல் துறை |
| *உளவியல் துறை
*சமூகப்பணி துறை
*சமூகவியல் துறை
*அரசறிவியல் துறை
*வரலாறு & இனவரைவியல் துறை
*பொது நிர்வாகம் துறை | *மிசோ மொழி துறை
*தூரக் கல்வி துறை
*ஆங்கிலம் துறை
*கல்வி துறை
*விளையாட்டு நிர்வாகம் துறை
*இந்தி துறை |
| கணினி பொறியியல் துறை
மின்னணுப் பொறியியல் துறை
மின்பொறியியல் துறை
தகவல் தொழில்நுட்பம் துறை
குடிசார் பொறியியல் துறை |  |
| *கட்டிடக்கலை துறை | } |
# மிசோ கவிஞர்கள் சதுக்கம்

**மிசோ கவிஞர்கள் சதுக்கம்** (மிசோ: Mizo Hlakungpui Mual, ஆங்கிலம்: Mizo Poets' Square) இந்திய மாநிலமான மிசோரத்தில் சம்பாய் மாவட்டத்தில் உள்ள கௌபங் என்னும் கிராமத்தில் அமைந்துள்ளது. இது மிசோ மொழிக் கவிஞர்களின் நினைவாகக் கட்டப்பட்டது. இது 1986ஆம் ஆண்டில் கட்டப்பட்டது.  
இந்த சதுக்கத்தின் வெள்ளி விழா 2011ஆம் ஆண்டின் ஏப்ரல் 6,7 தேதிகளில் கொண்டாடப்பட்டது.
# மிசோ கவிஞர்கள் சதுக்கம்

## மேலும் பார்க்க

- மிசோ இலக்கியம்